Publication: Magyar Közlöny
Issue: MK-2010-123 (Year: 2010, Number: 123)
Era: contemporary
Section: 2010. évi LXXVIII. törvény
Paragraph Index: 54

(5) A következõ rendelkezéseket kell alkalmazni azon új, kötelezõ zajvédelemmel összefüggõ üzemeltetési korlátozások bevezetése tekintetében, amelyek azokra a repülõterekre vonatkoznak, amelyeken a polgári szubszonikus sugárhajtású repülõgépek naptári évenként több mint 50 000 légi mûveletet hajtanak végre: (a) Bármely fél illetékes hatóságai lehetõséget nyújtanak arra, hogy az érdekelt felek véleményét figyelembe vegyék a döntéshozatali folyamat során. (b) A bármely új üzemeltetési korlátozás bevezetésérõl szóló értesítést az üzemeltetési korlátozás hatálybalépése elõtt legalább 150 nappal meg kell küldeni a másik félnek. E másik fél kérésére késedelem nélkül írásos jelentést kell a fél rendelkezésére bocsátani, mely kifejti az üzemeltetési korlátozás bevezetésének okait, a repülõtér számára kitûzött környezetvédelmi célt és az e cél elérése érdekében hozott intézkedéseket. E jelentésnek tartalmaznia kell a különbözõ tervezett intézkedések valószínû költségeinek és hasznainak vonatkozó értékelését. (c) Az üzemeltetési korlátozások (i) megkülönbözetéstõl mentesek, (ii) nem korlátozóbb jellegûek, mint az az adott repülõtér tekintetében kitûzött környezetvédelmi cél eléréséhez szükséges, valamint (iii) nem önkényesek.

Source: https://magyarkozlony.hu/hivatalos-lapok/169910d0d0dbafea7ed9f70e285e2d18679663e9/dokumentumok/519e22f0d902683eebac787a11ba988294c02bd6/letoltes